รัฐมนตรีประจำสำนักนายกฯ จะลงพื้นที่ จ.นครศรีธรรมราช ติดตามผลการดำเนินงานโครงการของรัฐ และรับฟังปัญหาของประชาชนในพื้นที่วันพรุ่งนี้
นายธนกร วังบุญคงชนะ รัฐมนตรีประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้ลงพื้นที่ตรวจราชการ ที่จังหวัดนครศรีธรรมราชวันพรุ่งนี้ (12 ก.พ.66 ) ติดตามการดำเนินงานตามโครงการของรัฐ พร้อมพบปะผู้นำส่วนราชการและภาคประชาชน เพื่อรับฟังปัญหาและความต้องการของประชาชนในพื้นที่อำเภอจุฬาภรณ์ และอำเภอชะอวด เพื่อประสานกับหน่วยงานที่เกี่ยวข้องเร่งเข้าไปดำเนินการแก้ปัญหาให้กับประชาชนโดยเร็วเป็นวัตถุประสงค์ของนายกรัฐมนตรีที่ต้องการให้รัฐบาลลงพื้นที่รับฟังปัญหาจากประชาชนอย่างใกล้ชิด เพื่อจะได้เข้าไปแก้ปัญหาได้ถูกจุด และตรงกับที่ประชาชนต้องการให้รัฐบาลเข้าไปช่วยเหลืออย่างแท้จริง